ลือ KCM ลุ้นคว้างานภาครัฐมูลค่าราว 3 พันลบ.
ลือ KCM ลุ้นคว้างานสร้างค่ายบทหารให้ครอบครัวทหารบกชั้นผู้น้อยของภาครัฐมูลค่าราว 3 พันลบ.
17 ก.ค. 2558

แหล่งข่าวรายหนึ่งเปิดเผยกับข่าวหุ้นออนไลน์ว่า เกิดกระแสข่าวลือว่า บริษัท เค.ซี.เมททอลชีท จำกัด (มหาชน) หรือ KCM ผู้ดำเนินธุรกิจจำหน่าย-ผลิตหลังคาเมทเทิลชีท พร้อมบริการติดตั้ง ภายใต้ชื่อหลังคาเหล็ก ตรารถถัง
โดยแหล่งข่าวเผยว่า KCM เตรียมรับงานใหญ่เกี่ยวกับการสร้างค่ายบทหารให้ครอบครัวทหารบกชั้นผู้น้อย ตามนโยบายยกระดับสวัสดิการกองทัพแบบ knock down จำนวน 1 หมื่นหลังมูลค่าประมาณ 3 พันล้านบาท โดนล็อตแรกคาดได้งาน 4 พันหลัง และมีโอกาสขยายไปทั้งทัพเรือ และทัพอากาศด้วย 
“งานนี้ล็อตแรกคงได้ราว 4 พันหลังจาก 1 หมื่นหลัง และไม่แน่ว่าอาจจะได้งานในกองทัพเรือ กองทัพอากาศด้วย” แหล่งข่าวกล่าว
อนึ่ง ราคาหุ้น KCM ปิดตลาดภาคเช้าอยู่ที่ 1.61 บาท ปรับตัวขึ้น  0.07 บาท หรือ  4.55% มูลค่าซื้อขาย 31.53  ล้านบาท